Hartlyertjie (11) van George sterf in teater | Netwerk24
Hartlyertjie (11) van George sterf in teater
20 April 2017 13:48
Huldeblyke stroom nadat ’n 11-jarige hartlyer van George in die teater van die Rooi Kruis-kinderhospitaal in Kaapstad dood is.Simoné Combrink is Dinsdagaand omstreeks 19:00 tydens ’n operasie in dié hospitaal dood.Haar ma, Bertien Joubert, sê Simoné, of Sussie soos sy haar genoem het, was ’n spesiale kind.Sussie se hart het nie reg ontwikkel nie en dokters het gesê sy sou nie ouer as ses maande word nie. Sy is toe langer vir ons geleen Bertien Joubert, ma“Sussie se hart het nie reg ontwikkel nie en dokters het gesê sy sou nie ouer as ses maande word nie. Sy is toe langer vir ons geleen as wat die dokters voorspel het.”Volgens Bertien het Simoné op drie maande haar eerste hartoperasie gehad en is in 2014 weer geopereer. Die operasie Dinsdag was haar derde.Sy was ’n leerling aan die Laerskool Van der Hoven in Sinksabrug, ’n landelike gebied tussen George en Groot-Brakrivier.Simoné Combrink Foto: VerskafVolgens haar ma was Simoné baie geliefd onder oud en jonk, veral onder inwoners van die nabygeleë plaasgebied Jonkersberg.“Sy was ’n baie goeie kind. Vol liefde,” sê sy. “Jonkersberg se mense bel my aanmekaar. Hulle was baie lief vir haar en sê sy was ’n lig in hul lewe.”Volgens Joubert word 'n lyksouing nog gedoen en sal begrafnisreëlings eers later gefinaliseer word. Intussen stroom huldeblyke vir Simoné en boodskappe van bemoediging aan haar familie in op die Facebookblad van die groep Georgiete Staan Saam.Annelise Oosthuizen skryf: “God het Sy ‘Engelkind’ Simoné Combrink kom haal, vir nog groter dinge.”Willine Barkhuizen skryf: “Dit voel so onwerklik, ons hier op Jonkersberg is baie hartseer.”Zelda Van Wyk skryf: “Baie sterkte aan die familie. Sy was so ’n mooi blom. God sal vertroosting gee vir julle as familie en waar sy nou by Hom is, is sy baie gelukkig.”Maureen Gertse skryf: “ ‘RIP’ Simoné van al die inwoners van Jonkersberg. Sy was ’n sonstraaltjie.” Luzanne Kleyn skryf: “Ek kan nie met woorde troos nie, maar weet net Jesus is by julle en maak jul heel.”Simoné word ook oorleef deur ’n 19-jarige broer, Ian. Meer Stories
Hartlyer (16) sterf in winkelsentrum
Van Kakamas na Kaap vir kanker
Gevorderde masjien by hospitaal ingespan